cyanic-selkie/wikianc huggingface dataset:
১৭৫৭ সালের হজ কাফেলা আক্রমণ
পটভূমি
যখন উপজাতিরা অর্থনৈতিক সমস্যায় পড়তো কাফেলার বিরুদ্ধে লুটতরাজ অভিযানগুলো সাধারণত তখন ঘটতো। বেদুইনদের সাধারণত তাদের অঞ্চল দিয়ে নিরাপদে যাওয়ার পরিবর্তে আমির-আল-হজ্জ কর্তৃক কর প্রদান করা হতো। আমির আল-হজ্জের দামেস্ক আইয়ালেটের বাসিন্দাদের কাছ থেকে আদায় করা রাজস্বের আয় থেকে এই সারের অর্থ আসতো যা বিশেষভাবে হজ কাফেলা রক্ষা ও সরবরাহের জন্য আদায় হত। প্রায়শই, একজন আমির আল-হাজ্জ মক্কায় যাওয়ার পথে সবচেয়ে শক্তিশালী বেদুইন উপজাতির কাছে সরের অর্ধেক অর্থ প্রদান করতেন এবং পরিস্থিতির প্রয়োজন হলে ফিরতি বাকি অর্ধেক প্রদান করতেন। বেদুইন উপজাতিরা যদি ফেরার সফরে কাফেলাটিকে হুমকি না দিতো তবে আমির আল-হজ্জ সরের অর্থের বাকী অংশটি নিজের কাছে রাখতেন। অনেক সময়, সরের অর্থ প্রদান করা সত্ত্বেও বেদুইন উপজাতিরা কিছুটা হলেও কাফেলাটি লুট করতো। উপজাতিরা হজযাত্রীদের কাছে পরিবহন উট বিক্রি করেও উপার্জন করতো। এ ছাড়া, বেদুইন উপজাতিদের এই অঞ্চল এবং মূলত বেদুইন জনগোষ্ঠীর সাথে মক্কার পথে যাত্রা করার জায়গাগুলোর সাথে পরিচিত হওয়ার কারণে তারা কাফেলার সহায়ক বাহিনী হিসাবে কাজ করার জন্য তালিকাভুক্ত হয়েছিল। ফলে হজ কাফেলা ছিল উপজাতিদের উপার্জনের একটি লাভজনক উৎস।
পানি নিরাপত্তা
পানি নিরাপত্তা বা জল নিরাপত্তা বলতে পানি বা জল ব্যবহারের ঝুঁকি সীমার মধ্যে থাকা অবস্থায় খাদ্য, জীবিকা এবং প্রজননের জন্য গ্রহণযোগ্য গুণমান এবং পর্যাপ্ত পরিমাণে পানির নির্ভরযোগ্য প্রাপ্যতা বা লভ্যতা বুঝায়। "'পানি নিরাপদ বিশ্ব ছাড়া স্থায়ী উন্নয়ন সম্ভব নয়। মানুষের অস্তিত্ব টিকিয়ে রাখা এবং মানব সভ্যতার উন্নয়নের জন্য পানির প্রয়োজনীয়তা উপলব্ধি করাটাই হলো পানি নিরাপদ বিশ্বের মূলমন্ত্র। পানি নিরাপদ বিশ্বের আরও একটি উদ্দেশ্য হলো, পানির উৎপাদন ক্ষমতা বৃদ্ধি এবং এর বিধ্বংসী ক্ষমতার অপসারণ। এছাড়া পানি নিরাপত্তা বলতে পরিবেশ সংরক্ষণ করা এবং দুর্বল পরিবেশ ব্যবস্থাপনার নেতিবাচক প্রভাবগুলো চিহ্নিত করাকেও বুঝানো হয়। আর্থিক ব্যবস্থাপনা, পরিকল্পনায়ন, কৃষি, শক্তি (উৎপাদন), পর্যটন, শিল্প, শিক্ষা এবং স্বাস্থ্য ইত্যাদি ক্ষেত্রগুলোতে পানি সম্পদ ব্যবস্থাপনার দায়িত্ব ভাগাভাগি করে নেওয়ার ধারণাও পানি নিরাপত্তার মধ্যে পড়ে। পানি নিরাপদ বিশ্বে দারিদ্র্য বিমোচিত হয়, শিক্ষা অগ্রগামী হয় এবং জীবন যাত্রার মানোন্নয়ন ঘটে। সবার জন্য উন্নত জীবনের নিশ্চয়তা রয়েছে পানি নিরাপদ বিশ্বে; বিশেষ করে নারী এবং শিশুর, পানির উপযুক্ত পরিচর্যার কারণে সবচেয়ে বেশি লাভবান হয় তারা।'"
সর্বাধিক ক্ষতিগ্রস্থ দেশসমূহ
থাম্ব|দক্ষিণ আফ্রিকার সোয়েটো, জোহান্সবার্গে অবস্থিত জনসাধারণের জন্য নির্মিত একটি পানির কল। কনসাল্টিভ গ্রুপ অফ ইন্টারন্যাশনাল রিসার্চ (সিজিআইএআর) এর তৈরি মানচিত্র অনুযায়ী পানি সংকটে ভোগা দেশের তালিকায় শুরুর দিকে আছে  উত্তর আফ্রিকা, মধ্যপ্রাচ্য, ভারত, কেন্দ্রীয় এশিয়া, চীন, চিলি, কলোম্বিয়া, দক্ষিণ আফ্রিকা এবং অস্ট্রেলিয়া। দক্ষিণ এশিয়া তেও পানি সংকট বেড়ে চলেছে।
২০২২ এশিয়ান গেমসে ফুটবল – মহিলাদের টুর্নামেন্ট
ড্র
২৭ জুলাই ২০২৩-এ টুর্নামেন্টের জন্য ড্র অনুষ্ঠিত হয়েছিল। ২০১৮ সালের পূর্ববর্তী এশিয়ান গেমসে তাদের পারফরম্যান্সের ভিত্তিতে দলগুলিকে চারটি পাত্রে বাছাই করা হয়েছিল। স্বয়ংক্রিয়ভাবে আয়োজক চীনকে এ১ পজিশনে বরাদ্দ করা হয়েছিল।
ঈদে মিলাদুন্নবী
ইতিহাস
প্রারম্ভিক উদযাপনে সুফি প্রভাবের উপাদান অন্তর্ভুক্ত ছিল, যার মধ্যে রয়েছে পশু জবাই এবং মশাল মিছিলসহ গণ ধর্মীয় সভা ও ভোজ। আধুনিক দিনের উদযাপনের বিপরীতে দিনের বেলায় উদযাপন সংঘটিত হয়, শাসকরা অনুষ্ঠানে গুরুত্বপূর্ণ ভূমিকা পালন করেন। কুরআন তিলাওয়াত ও খুতবা বা বক্তব্যের মাধ্যমে আহলে বায়তকে নিয়ে আলোচনা করা হয়।
মেহের উন নেসা বেগম (নূর জাহানের মেয়ে)
প্রথম জীবন
মেহের-উন-নেসা বেগমের বাবার নাম আলী কুলি বেগ। আলী কুলি বেগের উপাধি ছিলো শের আফগান খান। তার মা নূর জাহানের আসল নাম হলো মেহের উন নেসা খানম, তিনি ছিলেন মির্জা গিয়াস বেগের মেয়ে। তার অপর নাম ইতিমাদ-উদ-দ্দৌলা। মেহের উন নেসা বেগম আসাফ খানের কন্যা সম্রাট শাহ জাহানের স্ত্রী মুমতাজ মহলের চাচাতো বোন। ১৬০৭ সালে শের আফগান খানের মৃত্যুর পর, তিনি এবং তার মা আগ্রায় চলে আসেন। ১৬১১ খ্রিষ্টাব্দে তার মা সম্রাট জাহাঙ্গীরকে পুনরায় বিয়ে করেন। তখন তার নাম হয় নূর জাহান বেগম।
শেষ সময়
মেহের উন নেসা ২২ বছর বয়সে বিধবা হন। তারপর তিনি তার মায়ের সাথে লাহোরে বসবাস করছিলেন। তাদের দুজনই খুব সহজ এবং সাদামাটা জীবনযাপন করতেন। ১৬৪৫ খ্রিষ্টাব্দে নূর জাহানের মৃত্যু হয় এবং তার স্বামী জাহাঙ্গীরের পাশে আলাদা সমাধী গৃহে সমাধিস্থ করা হয়। মেহের উন নেসাকেও সেখানেই দাফন করা হয়।
চাঁদবিবি
চাঁদবিবি হলেন একজন হিন্দু লৌকিক দেবী। সাধারণত বাংলায় তাঁর ছয় বোন ওলাইচণ্ডী বা ওলাদেবী/ওলাবিবি (কলেরার দেবী), আজগাইবিবি, ঝোলাইবিবি ও আসানবিবির সঙ্গে তাঁর পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর কিংবা বাঁকুড়ার সাতবউনি ( সাত বনদেবী / জামমালা দেবী ) এঁদের সাথে সম্পর্কিত । তবে সপ্তমাতৃকা ও সাতবিবির মধ্যে প্রায় কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।
অ্যান্ড্রয়েড-এক্স৮৬
সামগ্রিক চিত্র
একটি সাধারণ লিনাক্স ডিস্ট্রিবিউশনের মতো এই প্রকল্পটি আগে থেকে নির্মিত আইএসও ইমেজ প্রকাশ করে যা লাইভ সিডি অথবা নিধারিত সিস্টেমের হার্ডডিস্কে ইন্সটল করেও চালানো যায়। ৪.৪-আর২ প্রকাশের পর থেকে, প্রকল্পটি ইএফআই_ইমেজ প্রকাশ করে, যা ইউইএফআই সিস্টেমে বুট করার জন্য একটি লাইভ ইউএসবি তৈরি করতে ব্যবহার করা যেতে পারে। ৪.৪-আর৪ প্রকাশ হওয়ার পর থেকে, ইউইএফআই সমর্থন করে এমন আইএসও ইমেজগুলি মধ্যে একত্রিত করা হয়েছিল এবং ইএফআই_ইমেজ অবচিত হিসাবে চিহ্নিত করা হয়েছিল।
নান্দাইল থানা
প্রশাসনিক এলাকাসমূহ
নান্দাইল উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম নান্দাইল থানার আওতাধীন।
চণ্ডীপাশা ইউনিয়ন
চণ্ডীপাশা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
গ্ল্যাডিয়েটর (২০০০-এর চলচ্চিত্র)
গ্ল্যাডিয়েটর (ইংরেজি: Gladiator) রিডলি স্কট পরিচালিত ২০০০ সালের মার্কিন মহাকাব্যিক-ঐতিহাসিক চলচ্চিত্র। ছবিটির চিত্রনাট্য লিখেছেন ডেভিড ফ্রাঞ্জোনি, জন লোগান, ও উইলিয়াম নিকোলসন। এতে অভিনয় করেছেন রাসেল ক্রো, হোয়াকিন ফিনিক্স, কনি নিয়েলসন, অলিভার রিড, জিমোঁ উন্সু, ডেরেক জ্যাকবি, রিচার্ড হ্যারিস, জন শ্রাপনেল, ও রাফ মুঁলা।
আব্দুল মাজেদ
কর্মজীবন
আবদুল মাজেদ বাংলাদেশ সেনাবাহিনীতে ক্যাপ্টেন ছিলেন। ১৯৭৫ সালে ঐতিহাসিক বঙ্গবন্ধু হত্যাকান্ডের পর তৎকালীন সেনাপ্রধান জিয়াউর রহমান সাবেক সেনা কর্মকর্তা আব্দুল মাজেদকে সেনেগালের দূতাবাসে বদলি করেন। ১৯৮০ সালে বাংলাদেশে ফিরে এসে যোগদান করেন বাংলাদেশ অভ্যন্তরীণ নৌ-পরিবহন করপোরেশনে। সেসময়ে সেনাবাহিনী থেকে অবসরে যান এবং উপসচিব পদমর্যাদায় চাকরি করতেন, পরবর্তিতে তিনি সচিব পদে পদোন্নতি পান। বিআইডব্লিউটিসিতে চাকরির পরবর্তিতে তিনি যুব উন্নয়ন মন্ত্রণালয়ে পরিচালক পদে যোগদান করেন। সেখান থেকে তিনি জাতীয় সঞ্চয় অধিদপ্তরের পরিচালক হন। ১৯৯৭ সালে শেখ মুজিবুর রহমানের কন্যা শেখ হাসিনা বাংলাদেশের প্রধানমন্ত্রী নির্বাচিত হওয়ার পর তিনি আত্মগোপন করেন।
শেখ মুজিবুর, জাতীয় চার নেতার হত্যাকাণ্ড
১৯৭৫ সালের ২ নভেম্বর আব্দুল মাজেদ ও শেখ মুজিবুর রহমানের হত্যার সাথে জড়িত অন্যান্য সেনা কর্মকর্তারা বঙ্গভবনে খন্দকার মোশতাক আহমেদের সাথে সাক্ষাত করেন। সেখানে তারা বাংলাদেশ আওয়ামী লীগের জাতীয় চার নেতাকে হত্যার জন্য জেলহত্যা চালানোর সিদ্ধান্ত নেন। এই জাতীয় চার নেতারা হলেন আবুল হাসনাত মুহাম্মদ কামারুজ্জামান, মুহাম্মদ মনসুর আলী, সৈয়দ নজরুল ইসলাম, এবং তাজউদ্দীন আহমদ।
তুঁতভুশন্ডা
আকার
তুঁতভুশন্ডার প্রসারিত অবস্থায় ডানার আকার ৬৫-৭০মিলিমিটার দৈর্ঘ্যের হয়।
এপিস্কোপি সেনানিবাস
পাকা মোটরওয়েজ এবং অন্যান্য ছোট রাস্তা ক্যান্টনমেন্ট অঞ্চলটিকে আক্রোটিরি এবং ডেকিলিয়ার অন্য অঞ্চলের সাথে সংযুক্ত করেছে।
প্যাডিংটন টিউব স্টেশন (সার্কেল ও হ্যামারস্মিথ অ্যান্ড সিটি লাইন)
প্যাডিংটন হল একটি লন্ডন আন্ডারগ্রাউন্ড স্টেশন, যা সার্কেল ও হ্যামারস্মিথ অ্যান্ড সিটি লাইন দ্বারা রেল পরিষেবা পরিবেশিত হয়। এটি প্যাডিংটন প্রধান রেলপথ স্টেশনের উত্তর পাশে অবস্থিত এবং প্রধান রেলপথ স্টেশনের মধ্যে থেকে এবং প্যাডিংটন বেসিন থেকে প্রবেশপথ রয়েছে। স্টেশনটি রয়্যাল ওক ও এজওয়্যার রোডের মাঝে এবং লন্ডন ভাড়া অঞ্চল ১-এর মধ্যে অবস্থিত।
সার্কেল লাইন
স্টেশনটি ২০১২ সাল থেকে ২০১৩ সালের মধ্যে দীর্ঘ প্ল্যাটফর্ম, উন্নত প্রবেশাধিকার ও প্রধান লাইন স্টেশনে সংযোগ প্রদানের জন্য পুনঃনির্মাণ করা হয়েছিল। প্যাডিংটন বেসিনে একটি নতুন প্রবেশ পথ খোলা হয়েছিল।
অথর্বশিখা উপনিষদ
কালপঞ্জি
অথর্বশিখা সহ অন্য চারটি উপনিষদ – অথর্বশীরস, নীলরুদ্র, কালাগ্নিরুদ্র ও কৈবল্য – প্রাচীন, নীলরুদ্রের সাথে সম্ভবত প্রাচীনতম এবং কৈবল্য অপেক্ষাকৃত পরবর্তী যুগের উপনিষদ শ্বেতাশ্বেতর, মুণ্ডক ও মহানারায়ণ উপনিষদের সময়ের কাছাকাছি রচিত। অথর্বশীখা সম্ভবত এই গোষ্ঠীর পরবর্তী উপনিষদের মধ্যে রয়েছে, এবং এটি হিন্দুধর্মের পর্যায় হতে পারে যেখানে রুদ্র, ঈশান ও সংশ্লিষ্ট বৈদিক দেবতাদের থেকে শিবের রূপান্তর ঘটেছিল।
স্ট্রেঞ্জার থিংস
প্রথম মৌসুমটি নেটফ্লিক্সে ১৫ই জুলাই ২০১৬ সালে মুক্তি পায়। ধারাবাহিকটির চরিত্রায়ন, গতি, পরিবেশায়ন, অভিনয়, আবহ সঙ্গীত, নির্দেশনা, লিখন এবং ১৯৮০-র চলচ্চিত্রের রীতিকে শ্রদ্ধা নিবেদন করার জন্য সমালোচকদের প্রশংসা অর্জন করে। ৩১ শে আগস্ট, ২০১৩ তারিখে নেটফ্লিক্স ৯টি পর্বের একটি দ্বিতীয় মৌসুমের জন্য ধারাবাহিকটি পুনর্নবনীকরণ করে এবং ২৭শে অক্টোবর, ২০১৭ তারিখে সেটা মুক্তি পায়। ২০১৭ সালের ডিসেম্বরে নেটফ্লিক্স তৃতীয় মৌসুমের অনুমোদন দেয়, এবং ৮টি পর্বের এই মৌসুমের কাজ শুরু হয় ২০১৮ সালের এপ্রিল মাস থেকে,এবং এর প্রথম পর্বটি মুক্তি পাবে ৪ঠা জুলাই, ২০১৯। ডাফার ভ্রাতৃদ্বয়েরা জানিয়েছেন যে ধারাবাহিকটি চতুর্থ অথবা পঞ্চম মৌসুমে সমাপ্তি পাবে। ধারাবাহিকটি এখন অবধি অনন্য নাট্য ধারাবাহিক সহ ৩১টি এমি পুরস্কার, ৪টি গোল্ডেন গ্লোব পুরস্কার মনোনয়ন এবং ২০১৬ সালে নাট্যধর্মী ধারাবাহিকের অভিনেতামন্ডলি দ্বারা অনন্য অবদান-এর জন্য স্ক্রিন অ্যাক্টরস গিল্ড পুরস্কার পেয়েছে।
সম্প্রসার
স্ট্রেঞ্জার থিংসের সৃষ্টিকর্তা হচ্ছেন ম্যাট এবং রস ডাফার, যাদের পেশাদারী নাম হচ্ছে "দ্য ডাফার ব্রাদার্স" বা ডাফার্স ভ্রাতৃদ্বয়। দুজনে ২০১৫ সালে তাদের হিডেন নামক চলচ্চিত্রের লেখার এবং প্রযোজনার কাজ শেষ করেন। এই চলচ্চিত্রে তারা এম নাইট শ্যামালানের শৈলী অনুকরণ করার চেষ্টা করেছিলেন। কিন্তু সেই সময়ে চলচ্চিত্রটির পরিবেশক ওয়ার্নার ব্রাদার্সের অভ্যন্তরীন পরিবর্তনের ফলে চলচ্চিত্রটি তেমনভাবে প্রচার এবং মুক্তি পায়নি, এবং ভ্রাতৃদ্বয়েরা তাদের ভবিষ্যতের ব্যাপারে অনিশ্চিত হয়ে পরেন। তবে তাদেরকে অবাক করে দিয়ে হিডেনের চিত্রনাট্য টেলিভিশন প্রযোজক ডোনাল্ড ডি লাইনের মনে প্রভাব ফেলে এবং তিনি তাদের ওয়েওয়ার্ড পাইন্সে শ্যামালানের সঙ্গে কাজ করার সুযোগ করে দেন। এই ধারাবাহিকের প্রযোজনার কাজের সময়ে শ্যামালান তাদের পরামর্শদাতা হিসাবে কাজ করেন, এবং এই কাজ শেষে হওয়ার পরে ভ্রাতৃদ্বয়েরা মনে করেন যে তারা তাদের নিজস্ব টেলিভিশন ধারাবাহিকে কাজের জন্য তৈরি করতে প্রস্তুত।
উন্নাওয়ের গুপ্তধনের ঘটনা
২০১৩ সালের অক্টোবর মাসে ভারতের উত্তরপ্রদেশ রাজ্যের সংগ্রামপুর (ডৌন্ডিয়া খেড়া) গ্রামে শোভন সরকার নামে এক স্থানীয় পুরোহিত স্বপ্ন দেখেন যে, ঊনবিংশ শতাব্দীর রাজা রাম বক্‌শ সিং-এর একটি পুরনো দুর্গের ধ্বংসাবশেষের নিচে ১০০০ টন সোনা পুতে রাখা আছে। সেই কল্পিত গুপ্তধন উদ্ধারের কথা বিবেচনা করার জন্য শোভন চিঠি দেন ভারতের রাষ্ট্রপতি, খনি মন্ত্রক ও ভারতীয় পুরাতত্ত্ব সর্বেক্ষণকে (এএসআই)। ২০১৩ সালেরই ১৮ অক্টোবর খননকার্য শুরু হয়। ২৯ অক্টোবর এএসআই ঘোষণা করে যে, সেই স্থানে কোনও সোনা লুকিয়ে রাখা হয়নি এবং তারাও খননকার্য বন্ধ করতে চলেছে। তবে সেই দিনই প্রকাশিত সংবাদে জানা যায়, এএসআই-এর অধিকর্তা প্রবীণ শ্রীবাস্তব বলেছেন যে, আরও সম্প্রসারিত এলাকায় খননকার্য চালানো হবে। কিন্তু সেই সঙ্গে তিনি এও স্পষ্ট করে দেন যে, বারো সদস্যের দল যে খননকার্য চালাচ্ছিল, সেটিও বন্ধ করা হবে না। সেই বছর ১৮ নভেম্বর এএসআই খননকার্য বন্ধ করে দেয় এবং খাতগুলি ভরাট করতে শুরু করে।
গ্রামের ইতিহাস
ঊনবিংশ শতাব্দীতে আর্কিওলজিক্যাল সার্ভে অফ ইন্ডিয়ার (বর্তমানে ভারতীয় পুরাতত্ত্ব সর্বেক্ষণ বা এএসআই) প্রতিষ্ঠাতা আলেকজান্ডার কানিংহাম অনুমান করেন, সপ্তম শতাব্দীর চীনা পরিব্রাজক হিউয়েন সাং যে স্থানটিকে হয়মুখ বলে উল্লেখ করেন, সেটি সম্ভবত আজকের ডৌন্ডিয়া খেড়া। হিউয়েন সাং-এর রচনায় তাঁর হয়মুখে আসার কথা লিপিবদ্ধ হয়েছে। তিনি লিখেছেন, সেই স্থানে বৌদ্ধ সংমিতীয় সম্প্রদায়ের পাঁচটি মঠে এক হাজারেরও বেশি ভিক্ষু বসবাস করতেন। হয়মুখ ও ডৌন্ডিয়া খেড়া যে একই জায়গা, সেই ব্যাপারে ক্যানিংহাম "প্রায় নিশ্চিত" ছিলেন। তবে তিনি এও বলেন যে, প্রাচীন বিবরণী ও তাঁর জীবদ্দশায় তিনি যা দেখেছেন, তার মধ্যে গুরুত্বপূর্ণ কিছু পার্থক্যও ছিল। এছাড়া তিনি অপর ব্রিটিশ গবেষক জেমস টডের মতামতের উপরও কিছুটা নির্ভর করেছিলেন। বর্তমান যুগে অবশ্য জেমস টডকে নির্ভরযোগ্য ইতিহাসবিদ মনে করা হয় না।
লিংক হুইল
ডুফলো-নোফলো সমস্যা
সার্চ ইঞ্জিন প্রতিষ্ঠান গুগল এক অফিসিয়াল ব্লগে উল্লেখ করে, নোফলো ব্যাকলিংক কেন সাইটের সার্চ ইঞ্জিন অপটিমাইজেশনে সাহায্য করবে না। ওয়েব স্পাম প্রতিরোধ ও স্পামারদের নিরুৎসাহিত করার জন্য গুগল এমনটি করেছে বলে জানায়। সুতরাং কোন লিংক হুইলে নোফলো ব্যাকলিংক থাকলে তা লিংক হুইলটির কার্যকারিতা হ্রাস করবে। ফলে বেশিরভাগ ক্ষেত্রে সার্চ ইঞ্জিন অপটিমাইজাররা লিংক হুইলে নোফলো ব্যাকলিংক ব্যবহার করতে চান না। তবে গুগল উপেক্ষা করলেও ইয়াহু এবং বিংয়ের মত সার্চ ইঞ্জিন গুলো এখনো নোফলো ব্যাকলিংক গুলোকে ওয়েব পেইজের র‍্যাঙ্ক নির্ধারণে মুল্যায়ন করে থাকে। তাই যেসব অপটিমাইজাররা গুগলের সাথে সাথে ইয়াহু ও বিংকেও টার্গেট সার্চ ইঞ্জিন হিসেবে নির্ধারণ করেন তারা লিংক হুইলে নোফলো ব্যাকলিংক ব্যবহার করতে দ্বিধা করেন না।
সারাহ বিনতে ইউসিফ আল আমিরি
সারাহ বিনতে ইউসিফ আল আমিরি হলেন সংযুক্ত আরব আমিরাতের বিজ্ঞানী পরিষদের প্রধান এবং আমিরাত মঙ্গল পরিকল্পনার ডেপুটি প্রজেক্ট ম্যানেজার। তিনি দেশটির মন্ত্রীসভায় উন্নত বিজ্ঞান মন্ত্রী হিসেবে দায়িত্ব পালন করছেন।
গবেষণা ও কর্মজীবন
২০১৭ সালের অক্টোবরে সারাহ আমিরিকে দেশটির উন্নত বিজ্ঞান মন্ত্রী হিসেবে নিযুক্ত করা হয়। বৈশ্বিক বৈজ্ঞানিক সহযোগিতার অংশ হিসেবে ২০১৭ সালের নভেম্বরে তিনি যুক্তরাষ্ট্র গমন করে সেখানকার বৈজ্ঞানিক প্রতিষ্ঠানসমূহ পরিদর্শন করেছিলেন।
ব্স্তান-পা-রাব-র্গ্যাস
ব্স্তান-পা-রাব-র্গ্যাস (১৫৬৪-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় কির-তি রিন-পো-ছে  উপাধিধারী বৌদ্ধ লামা ছিলেন।
লুকাস মার্তিনেস কুয়ার্তা
লুকাস ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।
আন্তর্জাতিক ফুটবল
২০১৯ সালের ৫ই সেপ্টেম্বর তারিখে, ২৩ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী লুকাস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। আর্জেন্টিনার হয়ে অভিষেকের বছরে লুকাস সর্বমোট ২ ম্যাচে অংশগ্রহণ করেছেন।
কাকজাওস্কি পর্বতমালা
অবস্থান
৪০০ থেকে ৭০০ মিটার উচ্চতায় উত্তর-পশ্চিম থেকে দক্ষিণ-পূর্ব দিকে প্রবাহিত পর্বতশৃঙ্গটি চুনাপাথর, স্লেট এবং ডলোমাইট দ্বারা গঠিত একটি ভাঁজ পর্বতশ্রেণী ।পশ্চিমে বোবার জিজেরা পর্বতমালা এবং জিজেরা ফোরল্যান্ড থেকে রেঞ্জকে আলাদা করেছে; উত্তরে কাটজবাখ পাদদেশ রয়েছে; পূর্বে Raging Neisse / Nysa Szalona সীমানা তৈরি করে।দক্ষিণ-পূর্বে, কাটজবাচ পর্বতমালা ওয়াল্ডেনবার্গ/ওয়ালব্রজিস্কি পার্বত্য অঞ্চলে মিলিত হয়েছে। দক্ষিণে, ল্যান্ডেশুট রিজ /রুদাউই জানোভিকি এবং জেলেনিয়া গোরা উপত্যকা দৈত্য পর্বতে রূপান্তরিত করেছে।
নারিকেল
ফল
মায়্পান নারকেল, কিং কিং নারকেল এবং ম্যাকাপুনো সহ নারিকেলের বিভিন্ন ধরনের জাত রয়েছে। এগুলি নারকেল জল এবং ফলের রঙের স্বাদ, পাশাপাশি অন্যান্য জিনগত কারণগুলির দ্বারা পৃথক হয়। বামন জাতগুলিও পাওয়া যায় । অন্যান্য ফলের মতো এটিরও তিন স্তর রয়েছে: এক্সোকর্প, মেসোকার্প এবং এন্ডোকার্প। এক্সোকর্প এবং মেসোকার্প নারকেলগুলির "কুঁড়ি" তৈরি করে। এন্ডোসপার্ম শুরুতে নারকেল জলের মধ্যে স্থগিত করা হয় তার প্রাথমিক পর্যায়ে। বিকাশ অব্যাহত থাকায় এন্ডোস্পার্মের সেলুলার স্তরগুলি নারকেলের দেয়াল বরাবর জমা হয় এবং ভোজ্য নারকেল "মাংস" হয়ে যায় উপগ্রীষ্মমন্ডলীয় দেশগুলির দোকানে বিক্রি হওয়া নারকেলগুলির এক্সোকর্প (বাইরেরতম স্তর)প্রায়শই সরিয়ে ফেলা হয়। মেসোকার্প একটি ফাইবার সমন্বিত যা কায়ার নামে পরিচিত, যার প্রচলিত এবং বাণিজ্যিক ব্যবহার রয়েছে। খোলটিতে তিনটি ছিদ্র (মাইক্রোপাইল) বা "চোখ" থাকে যা ভুষি অপসারণের পরে এর বাইরের পৃষ্ঠে স্পষ্টভাবে দৃশ্যমান হয় । একটি পূর্ণ আকারের নারকেলটির ওজন প্রায় ১.৪ কেজি (৩.১ পাউন্ড)। এক টন কোপাড়া তৈরি করতে প্রায় ৬,০০০ টি পূর্ণ বর্ধিত নারকেল লাগে ।
প্রাকৃতিক বাসস্থান
নারকেল এর সফল বিকাশের জন্য উষ্ণ অবস্থার প্রয়োজন হয় এবং এটি শীতল আবহাওয়ার অসহিষ্ণু। যেখানে গ্রীষ্মের তাপমাত্রা ২৮ থেকে ৩৭ °C (82 এবং ৯৯ (F) এর মধ্যে থাকে এবং যতক্ষণ না শীতের তাপমাত্রা ৪-১২ ডিগ্রি সেলসিয়াস (৩৯.৫৪ ° ফাঃ) এর উপরে থাকে ততক্ষণ বেঁচে থাকে। গুরুতর তুষারপাত সাধারণত মারাত্মক, যদিও তারা তাপমাত্রা -৪ °C (২৫ F) থেকে পুনরুদ্ধারকৃত বলে জানা গেছে। বারমুডার মতো অপর্যাপ্ত উষ্ণতা সম্পন্ন এলাকায় এরা যথাযথভাবে ফলালেও ফলতে পারে না। বিনা যত্নে নারকেল গাছের বৃদ্ধির জন্য প্রয়োজনীয় শর্তগুলি হ'ল:
ফসল তোলা
বিশ্বের কিছু জায়গায় (থাইল্যান্ড এবং মালয়েশিয়া), প্রশিক্ষিত শূকর-লেজযুক্ত মাকাও নারকেল সংগ্রহের জন্য ব্যবহৃত হয়। থাইল্যান্ড প্রায় ৪০০ বছর ধরে শূকর-লেজযুক্ত মাকাওকে প্রশিক্ষণ দিচ্ছে ।দক্ষিণ থাইল্যান্ডে এবং মালয়েশিয়ার কেলানটান রাজ্যে দু'দিকে শূকর-লেজযুক্ত মাকাও এর প্রশিক্ষণ স্কুল এখনও বিদ্যমান ।
নারকেল তেল
সাধারণত রান্নায় বিশেষত ভাজার জন্য ব্যবহৃত হয়। এটি অন্যান্য উদ্ভিজ্জ তেলগুলির মতো তরল আকারে বা মাখন বা লার্ডের মতো শক্ত আকারে ব্যবহার করা যেতে পারে। নারকেল তেলের দীর্ঘমেয়াদী সেবনে মাখন, গরুর মাংসের চর্বি সহ স্যাচুরেটেড ফ্যাটগুলির অন্যান্য উৎসগুলি গ্রহণে বিরূপ স্বাস্থ্যের প্রভাব থাকতে পারে । এর দীর্ঘস্থায়ী সেবন এলডিএল কোলেস্টেরল এবং লরিক অ্যাসিডের উন্নত রক্তের স্তরের মাধ্যমে মোট রক্তের কোলেস্টেরলের মাত্রা বাড়িয়ে কার্ডিওভাসকুলার রোগের ঝুঁকি বাড়িয়ে তুলতে পারে।
খাবারে এ্যালার্জী
মার্কিন যুক্তরাষ্ট্রে মার্কিন যুক্তরাষ্ট্রের খাদ্য ও ওষুধ প্রশাসন ঘোষণা করেছিল যে, নারকেলকে প্যাকেজ লেবেলের একটি উপাদান হিসাবে সম্ভাব্য অ্যালার্জিনিটিযুক্ত "গাছের বাদাম" হিসাবে প্রকাশ করতে হবে।
পুষ্টি
এছাড়া লিভারের অসুখের ক্ষেত্রে হেপাটাইটিস সি, জন্ডিস ও অন্যান্য লিভারের অসুখে বেশ ভাল কাজ দেয় নারিকেলের দুধ। নিয়মিত নারিকেলের শাঁস খেলে ব্রেস্ট ক্যান্সার, কোলন ক্যান্সার ও অন্যানো আরও কিছু ক্যান্সারের ঝুঁকি কমে যায় অনেকখানি। এই শাঁস ও জল খাওয়া হয় । ডাবের জলে পটাশিয়াম ও সোডিয়াম থাকে ।
হয়তো তোমারই জন্য
গল্প
আদিত্য নারায়ণ লাহিড়ী একজন বিখ্যাত আইনজীবী। তার বাবা এবং দাদাও আইনজীবী। জাহ্নবীও একজন আইনজীবী। জাহ্নবীর বাবার নেই। তিনি পুত্র সন্তান না হওয়ায় স্ত্রী ও মেয়েদেরকে ছেড়ে যান। সেজন্য সে কোনো ছেলেকে বিশ্বাস করে না। বাবাকে শাস্তি দিতে সে আইনজীবী হয়। একদিন কোর্টে মুখোমুখি হয় জাহ্নবী ও আদিত্য। আইনি কাজের মধ্যেই দুজনের মধ্যে প্রেম হয়।
ভামোস, ভামোস, আর্জেন্টিনা
পটভূমি
গানটির উৎপত্তি ১৯৭৪ সালে সরকার কর্তৃক "আর্জেন্টিনা পোটেনসিয়া" ("আর্জেন্টিনার শক্তি") রাজনৈতিক স্লোগান এবং ফার্নান্দো সুস্টাইতা এবং আর্নেস্টো অলিভেরার লেখা "কন্টাজিয়েট মি অ্যালেগ্রিয়া" নামের একটি গানের সাথে একটি রাজনৈতিক প্রচারণার মাধ্যমে। বোকা জুনিয়র্সের মতো ফুটবল ক্লাবের অনুরাগীরা গানটিকে ফুটবলের গানে রূপান্তরিত করে এবং তারপরে এটিকে বিভিন্ন গানের সাথে "ভামোস, ভামোস, আর্জেন্টিনা" তে পরিণত করা হয়। গানটি আর্জেন্টিনায় অনুষ্ঠিত ১৯৭৮ বিশ্বকাপের জন্য রেকর্ড করা হয়েছিল এবং অত্যন্ত জনপ্রিয় হয়ে ওঠে।
আইনি জটিলতা
১৯৭৭ সালে এনরিক নুনেজ এবং রোক মেলেসের লেখা একটি ভিন্ন গানের অস্তিত্বের কারণে সমস্যাটি আরও জটিল হয়ে যার শিরোনাম ছিল "ভামোস, ভ্যামোস, আর্জেন্টিনা"। প্রথম দুটি লাইন (ভামোস, ভামোস আর্জেন্টিনা / ভামোস, ভামোস এ গানার) থেকে দুটি গান সম্পূর্ণ আলাদা হওয়া সত্ত্বেও নুনেজ এবং মেলেস গানটির জন্য রয়্যালটি দাবি করেছিলেন। আগস্ট ২০০৭ সালে, দেওয়ানী আদালত বিতর্কিতভাবে নুনেজ এবং মেলেসের পক্ষে আদেশ দেয় যে, এই জুটিকে রয়্যালটি প্রদান করা হবে।
মিউ
কম্পিউটার বিজ্ঞান
টাইপ থিওরিতে :
ব্লো-ব্জাং-'জাম-দ্ব্যাংস-র্গ্যা-ম্ত্শো
সংক্ষিপ্ত জীবনী
ব্লো-ব্জাং-'জাম-দ্ব্যাংস-র্গ্যা-ম্ত্শো ১৬৫৬ খ্রিষ্টাব্দে তিব্বতের আমদো অঞ্চলে স্মাদ-পা-লা নামক স্থানে জন্মগ্রহণ করেন। তার পিতার নাম ছিল 'বুম-থার  এবং মাতার নাম ছিল মে-'গ্যু । ছাব্বিশ বছর বয়সে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। সেখানে পঞ্চম দলাই লামা ও চতুর্থ পাঞ্চেন লামা তাকে ভিক্ষুর শপথ প্রদান করেন।
ভিন্দ লোকসভা কেন্দ্র
তথ্যসূত্র
ভারতের নির্বাচন কমিশন https://web.archive.org/web/20081218010942/http://www.eci.gov.in/ স্ট্যাটিস্টিকাল রিপোর্ট / নির্বাচন স্ট্যাটিস্টিক্স.এএসপি
উত্তম নেপালি
মৃত্যু
২০২১ সালের ২১শে জুলাইয়ে হৃদযন্ত্রের রোগে আক্রান্ত হয়ে কাঠমান্ডুর ত্রিভুবন ইউনিভার্সিটি টিচিং হসপিটালে উত্তম নেপালির মৃত্যু হয়। একই তারিখে পুষ্পপতি আর্যঘাটে তার শবদাহ সম্পন্ন করা হয়। মৃত্যুর পূর্বেই তার শ্বাসযন্ত্র, হৃদপিণ্ড এবং আলৎসহাইমারের রোগ ধরা পড়েছিল।
সোনার কেল্লা (চলচ্চিত্র)
সোনার কেল্লা সত্যজিৎ রায়ের পরিচালনায় নির্মিত একটি রহস্য রোমাঞ্চ চলচ্চিত্র । সত্যজিৎ রায় নিজের কাহিনী নিয়েই চলচ্চিত্রটি তৈরি করেছিলেন । তিনি সোনার কেল্লা উপন্যাসটি রচনা করেন ১৯৭১ সালে । সোনার কেল্লা মুক্তি পায় ১৯৭৪ সালে চলচ্চিত্রটির শুটিং হয়েছিল রাজস্থানে ।
কাহিনী সূত্র
একটি খবরের কাগজের লেখা অমিয়নাথ বর্মন (অজয় ব্যানার্জী) এবং মন্দার বোসকে (কামু মুখার্জী) জানিয়ে দেয় এই ঘটনার কথা। বর্মন ও বোসের সাথে ডঃ হাজরার আগে দেখা হয়েছে যখন ডঃ হাজরা এই দুজনকে ভুয়া প্রমাণ করেছিলো। তারা ধারণা করে যে রত্নগুলি আসলে সোনার কেল্লায় লুকানো সম্পদ এবং পরিকল্পনা করে মুকুলকে অপহরণ করবে যাতে সেই রত্নের মালিক তারাই হতে পারে। তাদের প্রথম চেষ্টা ভেস্তে হয়ে যায় যখন মুকুল নামক আরেকটি ছেলেকে তারা তুলে নিয়ে আসে একই এলাকার থেকে এবং জানতে পারে যে আসল মুকুল আগেই রাজস্থানের উদ্দেশ্যে রওয়ানা দিয়ে দিয়েছে।
আইশার মটরস
ইতিহাস
আইচার মটরস ভারতের একটি বাণিজ্যিক যানবাহন প্রস্তুতকারক। কোম্পানির উৎপত্তি ১৯৪৮ সালে যখন গুডআর্থ কোম্পানি আমদানি করা ট্রাক্টর বিতরণ এবং পরিষেবার জন্য প্রতিষ্ঠিত হয়েছিল। ১৯৫৯ সালে আইশার ট্র্যাক্টর কর্পোরেশন অফ ইন্ডিয়া প্রাইভেট লিমিটেড প্রতিষ্ঠিত হয়েছিল। আইচার ট্র্যাক্টর কোম্পানির সাথে যৌথভাবে একটি জার্মান ট্রাক্টর প্রস্তুতকারক। ১৯৬৫ সাল থেকে ভারতে আইশার সম্পূর্ণরূপে ভারতীয় শেয়ারহোল্ডারদের মালিকানাধীন হয়। জার্মান আইশার ট্র্যাক্টরটি ১৯৭০ সাল থেকে আংশিকভাবে ম্যাসি ফার্গুসন এর মালিকানাধীন ছিল যখন তারা ৩৯% কিনেছিল।  ম্যাসি ফার্গুসন ১৯৭৩ সালে জার্মান কোম্পানিটি কিনেছিলেন।
এলিজা শারমিন
ব্যক্তিগত জীবন
এলিজা শারমিনের স্বামীর নাম এমএ ইউসুফ সরকার। ইউসুফ ইন্টারন্যাশনাল সেন্টার ফর ডাইরিয়াল ডিজিজ রিসার্চের একজন কর্মকর্তা।
রক্ষীবাহিনীর সত্য-মিথ্যা
সদ্য স্বাধীন বাংলাদেশে ১৯৭২ সালের প্রথম দিকে সরকার মুক্তিবাহিনীর সদস্যদের নিয়ে গঠন করেছিল জাতীয় রক্ষীবাহিনী। এ বাহিনীর কাজ ছিল যুদ্ধবিধ্বস্ত দেশের আইনশৃঙ্খলা রক্ষায় বেসামরিক প্রশাসনকে সহায়তা করা। কিন্তু এর কর্মকাণ্ড নিয়ে নানা তর্ক-বিতর্ক শুরু হয়। প্রকৃতপক্ষে ১৯৭২-১৯৭৫ সাল পর্যন্ত আলোচনা-সমালোচনার একটি কেন্দ্রবিন্দু ছিল রক্ষীবাহিনী। সেই তর্ক-বিতর্ক আজও শেষ হয়নি।
এছাড়া আনোয়ার উল আলম ছিলেন শেখ মুজিবুর রহমানের শাসনামলে সংঘটিত বিভিন্ন জাতীয় গুরুত্বপূর্ণ ঘটনা, শেখ মুজিবুর রহমান হত্যাকাণ্ড ও এর পরবর্তী ঘটনাপ্রবাহের সরাসরি সাক্ষী এবং সেই সময়ের দেশের নীতিনির্ধারকদের খুব কাছ থেকে দেখেছেন ও তাদের সাথে কাজ করেছেন। সেসব ঘটনা ও মানুষদের বর্ণনাও এই বইয়ে রয়েছে এবং তাই, একে বাংলাদেশের জাতীয় ইতিহাসের উত্থান-পতনময় কালপর্বের তাৎপর্যপূর্ণ দলিলবিশেষ মনে করা হয়।
আওকাত হোসেন
আওকাত হোসেন হলেন একজন বাংলাদেশী চলচ্চিত্র লেখক, পরিচালক এবং চিত্রসম্পাদক।  তিনি ১৯৮২ সালের চলচ্চিত্র দুই পয়সার আলতায় চিত্রসম্পাদনার জন্য বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক হিসেবে জাতীয় পুরস্কার অর্জন করেন।
চিত্রসম্পাদক হিসেবে
• বন্ধু আমার - ১৯৯২
২০১৬ আইসিসি বিশ্ব টুয়েন্টি২০ দলসমূহ
বাংলাদেশ
৩ ফেব্রুয়ারি, ২০১৬ তারিখে বিসিবি কর্তৃপক্ষ বাংলাদেশ দলের সদস্যদের নামের তালিকা ঘোষণা করা হয়:
স্কটল্যান্ড
কোচ: গ্রান্ট ব্র্যাডবার্ন
দক্ষিণ আফ্রিকা
১০ ফেব্রুয়ারি, ২০১৬ তারিখে ক্রিকেট সাউথ আফ্রিকা কর্তৃপক্ষ দক্ষিণ আফ্রিকা দলের খেলোয়াড়দের তালিকা প্রকাশ করে:
পিটার সেলার্স
যুদ্ধ-পরবর্তী প্রারম্ভিক কর্মজীবন ও দ্য গুন শো (১৯৪৬-১৯৫৫)
প্রথম গুন শো প্রচারিত হয় ১৯৫১ সালের ২৮শে মে। তাদের ইচ্ছার বাইরে গিয়ে তা ক্রেজ পিপল নামে প্রচারিত হয়।সেলার্স ১৯৬০ সালের ২৮শে জানুয়ারি প্রচারিত দ্য গুন শো-এর দশটি ধারাবাহিকের শেষ পর্ব পর্যন্ত এই অনুষ্ঠানে কর্মরত ছিলেন। সেলার্স চারটি প্রধান চরিত্র - মেজর ব্লাডনক, হারকিউলিস গ্রিটপাইপ-টাইন, ব্লুবটল ও হেনরি ক্রান এবং ১৭টি ছোট চরিত্রে অভিনয় করেন। ব্রিটেনে ৩৭০,০০০ শ্রোতা নিয়ে শুরু করা অনুষ্ঠানটি ৭ মিলিয়ন শ্রোতা পর্যন্ত পৌঁছায়, এবং একটি সংবাদপত্র এই অনুষ্ঠানকে "সম্ভবত সর্বকালের সবচেয়ে প্রভাবশালী হাস্যরসাত্মক অনুষ্ঠান" বলে বর্ণনা করে। বিবিসি অনুষ্ঠানটিকে সেলার্সের কর্মজীবনে তারকাখ্যাতি অর্জনে প্রভাব বিস্তারকারী বলে গণ্য করে।
আবু শায়বা
আবু বকর ইবনে আবী শায়বাহ বা ইমাম আবু বকর ইবনে আবী শায়বা বা আবু বকর 'আবদুল্লাহ বিন মুহাম্মাদ ইবনে আবে শায়বা ইব্রাহিম বিন' উসমান আল-আব্বাসি আল-কওফি (আরবী: امام ابو بكر ابن ابي شىيبه; 159 এইচ - 235 এইচ) প্রথম দিকে ছিলেন হাদীসের মুসলিম আলেম। তিনি একটি মুসান্নাফ রচনা রচনা করেছিলেন যা সাধারণত মুসান্নাফ ইবনে আবি শায়বাহ নামে পরিচিত যা এই ধারার প্রথম দিকের অন্যতম কাজ। [৩]
কিমবার্লি, উত্তর অন্তরীপ
কিমবার্লি হ'ল দক্ষিণ আফ্রিকার উত্তর অন্তরীপ প্রদেশে অবস্থিত রাজধানী এবং বৃহত্তম শহর। শহরটি ভাল এবং অরেঞ্জ নদীর সঙ্গমস্থল থেকে প্রায় ১১০ কিলোমিটার পূর্বে অবস্থিত। অতীত হীরার খনি এবং দ্বিতীয় অ্যাংলো-বোয়ার যুদ্ধ এর সময় অবরোধ এর কারণে শহরটির যথেষ্ট ঐতিহাসিক তাৎপর্য রয়েছে। ব্রিটিশ ব্যবসায়ী সিসিল রোডস এবং বার্নি বার্নাতোর সৌভাগ্যের উন্মেষ এই কিমবার্লিতেই ঘটেছিল। খনির শহরের প্রথম দিনগুলিতে রোডস ডি বিয়ারস নামের প্রখ্যাত হীরক সংস্থাটি প্রতিষ্ঠা করেছিলেন।
ডলি ক্যাথরিন ক্রুজ
ক্রীড়া
ডলি ক্যাথরিন ক্রুজ ১৯৫৬ সাল থেকে বিভিন্ন প্রতিযোগিতামূলক ক্রীড়ায় অংশ নেওয়া শুরু করেন। তিনি একইসাথে সাইক্লিং, হকি, ব্যাডমিন্টন, ভলিবল, কাবাডি, হ্যান্ডবল এবং সাঁতারে পারদর্শী ছিলেন। তিনি পাঁচবার পাকিস্তান অলিম্পিকে অংশ নেন এবং পাঁচবারই স্বর্ণপদক লাভ করেন। তিনি ১৯৯০ সাল পর্যন্ত ক্রীড়া জগতে সক্রিয় ছিলেন। তার ক্রীড়া জীবনে তিনি জাতীয় ও প্রাদেশিক মিলিয়ে ৫০টির বেশি স্বর্ণপদক লাভ করেন। ১৯৮১ সালে বাংলাদেশ সরকার তাকে জাতীয় ক্রীড়া পুরস্কার প্রদান করে। তিনি মহিলা ক্রীড়া সংস্থার প্রাক্তন সহ-সভানেত্রী দায়িত্ব পালন করেন।
মাজারে ইকবাল
স্থাপত্যশৈলী
সমাধি সৌধের অভ্যন্তরভাগে আল্লামা ইকবালের জবুরে আজম থেকে একটি গজলের ছয়টি দ্বিপদী শ্লোক খোদাই করা আছে। ভবনের বাইরে ছোট ছোট খণ্ডে বিভক্ত একটি ছোট বাগান রয়েছে। সমাধির মূল স্থপতি ছিলেন তৎকালীন হায়দ্রাবাদ রাজ্যের প্রধান স্থপতি নওয়াব জৈন উয়ার জঙ্গ বাহাদুর। প্রায় এক লক্ষ (১,০০,০০০) পাকিস্তানি রুপি খরচ করে তেরো বছরে সৌধটি নির্মিত হয়। স্বাধীনতা পরবর্তী ভারত কর্তৃক আরোপিত অর্থনৈতিক অবরোধের কারণে জয়পুর থেকে লাল পাথরের আমদানি ব্যাহত হওয়ার কারণেই মূলত নির্মাণকাজে বিলম্ব ঘটে।
যোজ্যতা ইলেকট্রন
অভ্যন্তরীণ কক্ষের ইলেকট্রনের ন্যায় যোজনী ইলেকট্রনেরও ফোটন হিসেবে শক্তি শোষণ বা নির্গমন করতে পারে। শক্তি শোষণ একটি ইলেকট্রনকে পরবর্তী কক্ষে লাফিয়ে যেতে দেয়; একে পারমাণবিক উত্তেজনা বলা হয়। অথবা ইলেকট্রন সহযোগী পরমাণুর যোজনী শেল থেকে বের হয়েও আসতে পারে। ফলে ধনাত্মক আয়ন গঠিত হয়। যখন কোনো ইলেকট্রন শক্তি হারায় (ফলে একটি ফোটন নির্গত হয়), তখন এটি অভ্যন্তরীণ কক্ষে গমন করে।
যোজনী ইলেকট্রন সংখ্যা
* ns এবং (n-1)d ইলেকট্রন নিয়ে গঠিত। এছাড়া d ইলেকট্রন গণনাও ব্যবহৃত হয়।
ইলেকট্রন বিন্যাস
অবস্থান্তর ধাতু ধারায় যতই ডানদিকে যাওয়া যায়, ততই d সাবশেলের ইলেকট্রনের শক্তি কমে যায় এবং এ ধরনের ইলেকট্রনের যোজনী ইলেকট্রনের বৈশিষ্ট্য কমে যায়। এর ফলে, নিকেল পরমাণুর দশটি যোজনী ইলেকট্রন (4s2 3d8) রয়েছে, কিন্তু এর জারণ অবস্থা কখনই চার অতিক্রম করে না। জিঙ্কের জন্য 3d সাবশেল সম্পূর্ণ থাকে এবং অভ্যন্তরীণ ইলেকট্রনের মতই আচরণ করে।
সেন্টার ফর ইন্টারনেট অ্যান্ড সোসাইটি
দ্য সেন্টার ফর ইন্টারনেট অ্যান্ড সোসাইটি (সিআইএস) (অর্থঃ ইন্টারনেট ও সমাজের জন্য কেন্দ্র) হলো একটি বেঙ্গালুরু-ভিত্তিক সংগঠন যেটি মূলত​ বহুনিয়মানুবতী গবেষণা ও অ্যাডভোকেসিকে নিয়ে কাজ করে।  ইন্টারনেট ও সমাজের ক্ষেত্রে সিআইএস সাধারণত ডিজিটাল বহুত্ববাদ, জনগণের জবাবদিহিতা (বা পাব্লিক অ্যাকাউন্টিবিলিটি) এবং শিক্ষা-সংক্রান্ত অনুশীলনের উপর কাজ করে থাকে।
উত্তর আয়ারল্যান্ড
ভৌগোলিক উৎপাত্ত
উত্তর আয়ারল্যান্ডের ভূগোলের কেন্দ্রস্থল লৌহ নেগ, ১৫১ বর্গমাইল (৩৯১ কিমি২) এ আয়ারল্যান্ড দ্বীপ এবং ব্রিটিশ দ্বীপপুঞ্জের উভয় বৃহত্তম মিঠা পানির হ্রদ। দ্বিতীয় বিস্তৃত হ্রদ ব্যবস্থাটি ফর্মেনাগে লোয়ার এবং আপার লফ এরনে কেন্দ্র করে।  উত্তর আয়ারল্যান্ডের বৃহত্তম দ্বীপটি র্যাথলিন, উত্তর এন্টরিমের উপকূলে অবস্থিত।  স্ট্র্যাংফোর্ড লৌ হ'ল ব্রিটিশ দ্বীপপুঞ্জের বৃহত্তম খাঁজ, এটি ১৫০ কিলোমিটার২ (৫৮ বর্গ মাইল) জুরে রয়েছে।
তুঁতচিল
আকার
প্রসারিত অবস্থায় তুঁতচিলের ডানার আকার ৮০-৯০ মিলি মিটার দৈর্ঘের হয়।
বিস্তার
এই প্রজাপতিটি ভারতের জম্মু কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ২৭৪০মিটার উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, ভুটান, বাংলাদেশ, ময়ানমার, চিন, জাপানে এদের পাওয়া যায়। তুঁতচলদের প্রায় সর্বত্র দেখতে পাওয়া গেলেও এদের প্রাচুর্য কোনোখানেই খুব বেশি নয়।
বাক্সবাদাম
বাক্সবাদাম বা জংলিবাদাম, (bastard poon tree, hazel sterculia, wild almond tree), (বৈজ্ঞানিক নাম: Sterculia foetida) হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে। ১৭৫৩ সালে কার্ল লিনিয়াস এই প্রজাতির বিবরণ দেন।
মালটা-বুরেট সংস্কৃতি
মালটা সংস্কৃতি সম্পর্কে যা যা জানা যায় তার বেশিরভাগই এসেছে রুশ প্রত্নতাত্ত্বিক মিখাইল গেরাসিমভ এর কাছ থেকে। আদালতসম্বন্ধীয় চেহারা পুনর্গঠন নামক নৃতাত্ত্বিক শাখায় অবদানের জন্য অধিক পরিচিত মিখাইল গেরাসিমভ ১৯২৭ সালে মালটায় খনক করে একটি বৈপ্লবিক আবিষ্কার করেন। সেই আবিষ্কারের পূর্বে উত্তর এশিয়ার উচ্চ পুরা প্রস্তরযুগীয় সমাজ সম্বন্ধে কিছুই জানা ছিল না। খনন ও গবেষণার উদ্দেশ্যে বাদবাকি কর্মজীবনে গেরাসিমভ মালটায় আরও দুইবার ভ্রহণ করেন।
ভেনাসের ক্ষুদ্র মূর্তি
পশ্চিমা বিশ্বে মালটার ক্ষুদ্র মূর্তিগুলো নিয়ে অনেক আগ্রহের সৃষ্টি হয়, কেননা এগুলো দেখে মনে হয় যে, এরা সেই সময়ের ইউরোপীয় নারীদের শরীরের আকারকে তুলে ধরে। মালটা এবং উচ্চ পুরা প্রস্তরযুগীয় ইউরোপের মধ্যে সাদৃশ্য তাদের সরঞ্জাম ও বসতিগুলোর মধ্যেও সাদৃশ্যের সাথে সমাপতিত হয়।
শহীদপাড়া বধ্যভূমি
শহীদপাড়া পাবনার ঈশ্বরদী উপজেলার বাঘাইলে অবস্থিত। বাংলাদেশের মুক্তিযুদ্ধ চলাকালে ২৩ এপ্রিল, ১৯৭১ তারিখে পাকিস্তান সেনাবাহিনীর আক্রমণে শহীদপাড়া বধ্যভূমিতে নিহত হন ২৩ জন বাঙালি।
মেদিনীপুরের যুদ্ধ
মেদিনীপুরের যুদ্ধ ১৭৪৬ সালের ডিসেম্বরে মেদিনীপুরে মারাঠা বাহিনী এবং বাংলার নবাবের বাহিনীর মধ্যে সংঘটিত হয় । যুদ্ধটিতে মারাঠারা সম্পূর্ণরূপে পরাজিত হয় ।
সন্দীপ রায়
ব্যক্তিজীবন
তিনি ছোটদের মাসিকপত্র সন্দেশ-এর প্রকাশক হিসেবে কাজ করছেন। ১৯১৩ সালে এই পত্রিকার প্রতিষ্ঠাতা-সম্পাদক তার প্রপিতামহ উপেন্দ্রকিশোর রায়চৌধুরী। এরপর দ্বিতীয় প্রজন্মে তার পিতামহ সুকুমার রায় এবং তৃতীয় প্রজন্মে তার বাবা সত্যজিৎ রায় এই পত্রিকার হাল ধরেন। ১৯৯২ সালে বাবার মৃত্যুর পর সন্দীপ রায় প্রথমে সহকারী সম্পাদক, তারপর সহযোগী সম্পাদক হিসেবে কাজ করেছেন। ২০০৩ সাল থেকে এখন পর্যন্ত তিনি এই পত্রিকার চতুর্থ প্রজন্মের সম্পাদক। মাঝে, ২০০৫-০৬ সালে তাঁর সঙ্গে সম্পাদক হিসেবে কাজ করেছেন সুজয় সোম।
২০০৩ সালে তিনি তার বাবার লেখা ১৯৬২ সালে প্রকাশিত বঙ্কুবাবুর বন্ধু গল্পের উপর ভিত্তি করে কাজ করা শুরু করেন। এই টেলিছবি কৌশিক সেন পরিচালনা করেন। এই ছবি ২০০৬ সালে টিভিতে দেখানো হয়। তিনি তার নিজের লেখা কাহিনী হিটলিস্ট-এর উপর ভিত্তি করে ২০০৯ সালে সিনেমা নির্মাণ করেন। বর্তমানে তিনি তাড়িনীখুড়োর উপর সিনেমা বানানোর কাজ করছেন। তাড়িনীখুড়ো সত্যজিৎ রায়ের লেখা এক জনপ্রিয় চরিত্র। ২১শে ডিসেম্বর, ২০১২তে তার নির্মাণ করা যেখানে ভূতের ভয় মুক্তি পেয়েছে। এতে রয়েছে সত্যজিৎ রায়ের লেখা ২টি গল্পঃ অনাথবাবুর ভয়, ব্রাউন সাহেবের বাড়ি ও শরদিন্দু বন্দোপাধ্যায়ের লেখা ১টি গল্পঃ ভূত-ভবিষ্যত। তিনি ২০১৩ সালের দিকে প্রোফেসর শঙ্কুর ওপর ছবি নির্মাণের চিন্তা করছেন। প্রোফেসর শঙ্কু সত্যজিৎ রায়ের লেখা এক জনপ্রিয় চরিত্র।
মন্তব্য
"গুপি বাঘা ফিরে এলো ছবির বেশিরভাগ কৃতিত্ব সন্দীপের। শুধু গল্প আর কিছু গান আমার। চিত্রনাট্য, পরিচালনা, ছবি তোলা-এ সবই সন্দীপের। ক্যামেরা পরিচালনার দিক দিয়ে সে বিশেষ পারদর্শী। এ কাজে ওর দক্ষতা আমার চেয়ে বেশি।"
মন্টগামারি ক্লিফট
পুরস্কার ও সম্মাননা
৬১০৪ হলিউড বুলেভারের হলিউড ওয়াক অব ফেমে ক্লিফটের নামাঙ্কিত তারকা খচিত করে তাকে সম্মাননা জানানো হয়। তিনি চারবার একাডেমি পুরস্কারের মনোনয়ন লাভ করেন:
২০১৯ উয়েফা নেশনস লিগ নকআউট পর্ব
বন্ধনী
সকল সময় স্থানীয় সময় অনুযায়ী, ডব্লিউইএসটি (ইউটিসি+১)।
উসমানীয় সাম্রাজ্যের উত্থান
উসমানীয় সাম্রাজ্যের ভিত্তিস্থাপন ও উত্থানকাল হল ইতিহাসের একটি সময় যা শুরু হয়েছিল উসমানীয় রাজত্বের (উসমানলি বেইলিকি) উত্থানের মাধ্যমে এবং প্রায় ১৪৫৩ সালে শেষ হয়। এই সময়কালটি বিথিনিয়ার উত্তর-পশ্চিম আনাতোলীয় অঞ্চলে উসমানীয় রাজবংশ দ্বারা শাসিত একটি রাজনৈতিক সত্তার ভিত্তি এবং বাইজেন্টাইন সীমান্তের একটি ছোট রাজত্ব থেকে বলকান, আনাতোলিয়া, মধ্যপ্রাচ্য এবং উত্তর আফ্রিকায় বিস্তৃত একটি সাম্রাজ্যে রূপান্তর প্রত্যক্ষ করেছে। এই কারণে, সাম্রাজ্যের ইতিহাসে এই সময়টিকে "প্রোটো-ইম্পেরিয়াল যুগ" হিসাবে বর্ণনা করা হয়েছে। এই সময়ের বেশিরভাগ সময় জুড়ে, উসমানীয়রা এই অঞ্চলের অনেক প্রতিযোগী রাষ্ট্রের মধ্যে একটি ছিল এবং তাদের রাজ্যের উপর নিয়ন্ত্রণ বজায় রাখতে স্থানীয় যুদ্ধবাজ গাজী এবং সামন্তদের (বে) সমর্থনের উপর নির্ভর করেছিল। পঞ্চদশ শতাব্দীর মাঝামাঝি সময়ে উসমানীয় সুলতানরা একটি কেন্দ্রীভূত সাম্রাজ্যিক রাষ্ট্র প্রতিষ্ঠার জন্য যথেষ্ট ব্যক্তিগত ক্ষমতা এবং কর্তৃত্ব সংগ্রহ করতে সক্ষম হন, একটি প্রক্রিয়া যা সুলতান দ্বিতীয় মুহাম্মাদ (শা. ১৪৫১-১৪৮১) দ্বারা বাস্তবায়িত হয়েছিল। ১৪৫৩ সালে কনস্টান্টিনোপল বিজয়কে একটি প্রতীকী মুহূর্ত হিসাবে দেখা হয় যখন উদীয়মান উসমানীয় রাষ্ট্র একটি নিছক রাজত্ব থেকে একটি সাম্রাজ্যে স্থানান্তরিত হয়ে এটির ইতিহাসে একটি বড় মোড় ঘুরিয়ে দেয়।
উসমানীয়দের সাফল্যের কারণ কোনো একক কারণে নির্ভর করেনি এবং উসমানীয়রা ক্রমাগত পরিবর্তিত পরিস্থিতিতে খাপ খাইয়ে নেওয়ার কারণে তারা পুরো সময়কাল জুড়ে পরিবর্তিত ছিল।
উসমানীয়দের আগে আনাতোলিয়া
পশ্চিম আনাতোলিয়ায় রাজনৈতিক কর্তৃত্ব এইভাবে ত্রয়োদশ শতাব্দীর শেষের দিকে অত্যন্ত বিভক্ত হয়ে পড়ে, স্থানীয়ভাবে প্রতিষ্ঠিত শাসক, উপজাতীয় গোষ্ঠী, পবিত্র ব্যক্তিত্ব এবং যুদ্ধবাজদের মধ্যে বিভক্ত হয়ে পড়ে। বাইজেন্টাইন এবং সেলজুক কর্তৃত্ব সর্বদা বিদ্যমান থাকলেও দ্রুতই দুর্বল হয়ে পড়ে। কর্তৃত্বের বিভাজন অনেক ঐতিহাসিককে ত্রয়োদশ এবং চতুর্দশ শতাব্দীর আনাতোলিয়ার রাজনৈতিক সত্তাকে তাইফা বা "ক্ষুদ্র রাজা" হিসাবে বর্ণনা করতে পরিচালিত করেছে, যা মধ্যযুগীয় মুসলিম স্পেনের ইতিহাসের সাথে তুলনা করে। এই গোষ্ঠীগুলির শক্তি মূলত সামরিক জনশক্তিকে আকর্ষণ করার ক্ষমতার উপর নির্ভর করে। পশ্চিম আনাতোলিয়া তখন আক্রমণাত্মক কার্যকলাপের কেন্দ্রস্থল ছিল। যেখানে যোদ্ধারা তাদের লুণ্ঠন ও গৌরব অর্জনের সুযোগ প্রদান করতে সবচেয়ে বেশি সক্ষম বলে মনে হয় এমন যে কোন প্রধানের প্রতি আনুগত্য পরিবর্তন করত।
ভারতীয় বিজ্ঞান ও প্রযুক্তির ইতিহাস
প্রাচীন রাজ্য
খৃঃ পূঃ ৮ম শতাব্দীতে বৌধায়ন বৌধায়ন সুলবা সূত্রের সৃষ্টি করেন। এই সূত্রে সাধারণ পিথাগোরীয় সংখ্যাত্রয়ের উদাহরণ পাওয়া যায়, যেমন, (৩, ৪, ৫), (৫, ১২, ১৩), (৮, ১৫, ১৭), (৭, ২৪, ২৫), এবং (১২, ৩৫, ৩৭)। শুধু তাই নয় বর্গক্ষেত্রের বাহু বিষয়ক পিথাগোরাসের উপপাদ্যের একটি বক্তব্যও পাওয়া যায়: "বর্গক্ষেত্রের কর্ণ বরাবর কোনো দড়ি টানলে সেই দড়িকে বাহু ধরে যে বর্গক্ষেত্রের সৃষ্টি হবে সেটির ক্ষেত্রফল পূর্বের বর্গক্ষেত্রের দ্বিগুণ হবে।" সুলবা সূত্রে পিথাগোরাসের উপপাদ্যের আয়তক্ষেত্রের বাহু বিষয়ক বক্তব্যও পাওয়া যায়: "আয়তক্ষেত্রের কর্ণ বরাবর কোনো দড়ি টানলে সেই দড়িকে বাহু ধরে যে বর্গক্ষেত্রের সৃষ্টি হবে সেটির ক্ষেত্রফল আয়তক্ষেত্রের উল্লম্ব ও অনুভূমিক বাহু থেকে উদ্ভূত বর্গক্ষেত্রদ্বয়ের ক্ষেত্রফলের সমষ্টির সমান।" বৌধায়ন দুই-এর বর্গমূলের সূত্রও দিয়েছেন সুলবা সূত্রে। এই সময় মেসোপটেমিয়ার প্রভাব ছিল বলে মনে করা হয়।
মধ্য যুগের শেষভাগ
৯৯৮ হিজরি সালে (খৃঃ ১৫৮৯-৯০) কাশ্মীরে আলি কাশ্মীরী ইবন লাকমান জোড়হীন জ্যোতির্বৈজ্ঞানিক গোলকের উদ্ভাবন করেন। পরবর্তী পর্যায়ে, মুঘল শাসনকালে লাহোর ও কাশ্মীরে আরও কুড়িটি অনুরূপ গোলক তৈরী হয়। ১৯৮০-এর দশকে এই গোলকগুলির পুনরাবিষ্কারের আগে, আধুনিক ধাতুবিদেরা, যাবতীয় আধুনিক প্রযুক্তি থাকা সত্বেও, জোড়হীন ধাতব গোলক বানানো অসম্ভব বলে মনে করতেন। এই মুঘল ধাতুবিদেরা ভারেওয়া পদ্ধতি বা হৃতমোম ঢালাই (ইংরাজি:lost-wax casting) পদ্ধতিতে পথিকৃত ছিলেন।
নানা জোশী
মূল্যায়ন
১৯৮৫ সালে এন এস রামস্বামী নানা জোশী সম্পর্কে মূল্যায়ন করেছিলেন যে, ‘তিনি সপ্রতিভ ও পরিচ্ছন্ন খেলোয়াড় ছিলেন। ওভারের পর ওভার তিনি উইকেটের এক প্রান্ত থেকে অপর প্রান্তে অবিরাম ছুটে চলেছেন। গ্লাভস হাতে বল নেয়া অবস্থায় ফ্যাশন সচেতন ভদ্রমহিলার ন্যায় তাকে দেখাতো।’ তবে, তার ইচ্ছে অনুযায়ী সমসাময়িক উইকেট-রক্ষকদের তুলনায় নিচেরসারিতে ব্যাট হাতে মাঠে নামতেন। প্রবীর সেন ও মাধব মন্ত্রী শীর্ষসারিতে নামতেন। নরেন তামানে’র পর নানা জোশী ব্যাটিং করতেন।
অ্যামাচার ফুটবল অ্যালাইন্স
অ্যামাচার ফুটবল অ্যালাইন্স (Amateur Football Alliance; এছাড়াও সংক্ষেপে অ্যামাচার এফএ নামে পরিচিত) হচ্ছে ইংল্যান্ডের কাউন্টি ফুটবলের নিয়ন্ত্রক সংস্থা। এই সংস্থাটি ১৯০৬ সালের মে মাসে অ্যামাচার ফুটবল ডিফেন্স কাউন্সিল (উক্ত সময়ে সংস্থাটি অ্যামাচার ফুটবল ডিফেন্স ফেডারেশন নামেও পরিচিত ছিল) নামে প্রতিষ্ঠিত হয়েছে। অতঃপর ১৯০৭ সালের ৭ই জুলাই তারিখে সংস্থাটি অ্যামাচার ফুটবল অ্যাসোসিয়েশন নামে পুনঃপ্রতিষ্ঠিত হয়েছে। এটি একটি নির্দিষ্ট ভৌগোলিক এলাকার খেলা নিয়ন্ত্রণ করে না। এর সংস্থার উদ্দেশ্য ছিল, ফুটবলের সর্বোচ্চ পর্যায়ে অপেশাদারিত্বের পতন, মূল অপেশাদার চেতনাকে রক্ষা করা এবং সংরক্ষণ করা। অনেক লীগের ক্লাবগুলো এখনো নিয়ম বজায় রেখে ক্লাবহাউস বা পাবলিক হাউসে ম্যাচের পর তাদের প্রতিপক্ষকে এবং ম্যাচ কর্মকর্তাদের খাদ্য এবং পানীয় সরবরাহ করে। এই সংস্থার সদর দপ্তর ইংল্যান্ডের রাজধানী লন্ডনে অবস্থিত।
কা'ব ইবনে লুয়াই
পরিবার
কাব ইবনে লু'আয়ের দু'জন পূর্ণ ভাই ছিল ('আমির ও সামাহ); এই তিনজনের উত্তরসূরিরা বানু নাজিয়াহ নামে পরিচিত ছিলো।
উম্মে মাবাদ বিনতে খালিদ
পরিচয়
উম্মে মাবাদের আসল নাম আতেকা, তার উপনাম হচ্ছে উম্মে মা’বাদ কুনিয়াত, আর এই নামেই তিনি পরিচিত ছিলেন। তিনি ছিলেন খুনাইস ইবনে খালেদের বোন। বংশধর পরম্পরায় নাম হলো উম্মে মা’বাদ বিনতে খালিদ ইবনে খালিফ ইবনে মানকাদ ইবনে রবিয়া ইবনে হরম ইবনে খমিস ইবনে হারাম ইবনে হাবিসা ইবনে কা’আব ইবনে আমর।
পরিচিতির কারণ
৬২২ সালে হিজরতের সময় মুহাম্মাদ তার গৃহে অবস্থান করেছিলেন। তার গৃহ ছিল কুদাইদ নামক স্থানে, সোমবার শেষ রাত্রে বা মঙ্গল বার ভোর রাত্রে গুহা থেকে বের হলে মক্কার নিম্নাঞ্চল থেকে মুহাম্মাদের উপস্থিতির কথা সকলের নিকট অবগত হয়। মুহাম্মাদ যখন হযরত উম্মে মা’বাদের গৃহে অবস্থান করেন, তখন তার সাথে আবু বকর এবং তার ভৃত্য আব্দুল্লাহ ইবনে আরিকিতও ছিলেন। উম্মে মা’বাদ তাদের একটি বকরি জবাই করে আপ্যায়ন করেন।
শ্রী মুথুমারিয়ম্মান মন্দির, মাতালে
ইতিহাস
জমিটি মূলত একটি ধানক্ষেতের অংশ ছিল এবং ১৮৫২ সালে মালিক কর্তৃক উপহার দেওয়া হয়েছিল।
কাতার–মিশর সম্পর্ক
রাজনৈতিক বিবাদ
২০১৩ সালে মিশরীয় সামরিক বাহিনী কাতার-সমর্থিত রাষ্ট্রপতি মুহাম্মাদ মুরসিকে ক্ষমতাচ্যূত করে। এর ফলে কাতার এবং মিশরের মধ্যে তীব্র উত্তেজনা বিরাজ করে। কিছু আরব রাষ্ট্র চলমানে বিবাতে মিশরে পক্ষাবলম্বন করে। আরব রাষ্ট্রসমূহের কাতারের বিরুদ্ধে অবস্থান করার অন্যতম কারণ হল ইউসূফ আল-কারযাভীর প্রতি কাতারের সমর্থন। ইউসূফ আল-কারযাভী একজন ইসলামিক চিন্তাবিদ, যার বিরুদ্ধে মুসলিম ব্রাদারহুডের বুদ্ধিজীবী হিসেবে গুরুত্বপূর্ণ ভূমিকা পালন করার জন্য অভিযোগ রয়েছে।
তারিক মনসুর
জীবনী
তারিক মনসুর ২০১৩ সাল থেকে জওহরলাল নেহরু মেডিকেল কলেজের অধ্যাপক ও প্রিন্সিপাল ছিলেন। আলীগড় মুসলিম বিশ্ববিদ্যালয়ের সার্জারি বিভাগে অধ্যাপক হিসেবেও দায়িত্ব পালন করেছেন। তিনি চার দশকেরও বেশি সময় ধরে ক্লিনিক্যাল রিসার্চ স্টাডিজ পড়াচ্ছেন এবং গবেষণা করছেন। তার ১০৭ টিরও বেশি প্রকাশিত জার্নাল রয়েছে। তার তত্ত্বাবধানে ৫৮ জন মেডিকেল শিক্ষার্থী গবেষণা করেছেন।
রাজনৈতিক জীবন
তিনি ভারতীয় জনতা পার্টির সর্বভারতীয় সহ সভাপতি।
উডি হ্যারেলসন
প্রারম্ভিক জীবন
উড্রো ট্রেসি হ্যারেলসন ১৯৬১ সালের ২৩শে জুলাই টেক্সাসের মিডল্যান্ডে জন্মগ্রহণ করেন। তার পিতা চার্লস ভয়েড হ্যারেলসন এবং মাতা ডায়ান অসওয়াল্ড। তিনি ও তার দুই ভাই জর্ডান ও ব্রেট প্রেসবাইটেরিয়ান পরিবারে বেড়ে ওঠেন। তার পিতা একজন কনট্যাক্ট কিলার ছিলেন, যিনি ১৯৭৯ সালে ফেডারেল জজ জন এইচ উড জুনিয়রকে খুনের দায়ে আজীবন সাজাভোগের জন্য দণ্ডিত হন। হ্যারেলসন পরবর্তী কালে বলেন যে তিনি তার শৈশবে তার পিতাকে কদাচিৎ কাছে পেতেন। চার্লস ২০০৭ সালের ১৫ই মার্চে মার্কিন যুক্তরাষ্ট্রের পেনিটেনশিয়ারির প্রশাসনিক সর্বোচ্চ জেলখানায় মৃত্যুবরণ করেন। তার মা সহকারী পদে চাকরি করতেন এবং এই বেতন দিয়ে হ্যারলসন পরিবারের ভরণপোষণ চলত। ১৯৭৩ সালে তিনি তার মায়ের শহর ওহাইওর লেবাননে চলে যান এবং সেখানে লেবানন হাই স্কুলে ভর্তি হন। তিনি ১৯৭৯ সালে গ্রীষ্মে কিংস আইল্যান্ড অ্যামিউজমেন্ট পার্কে কাজ করেন। হ্যারেলসন পরে ইন্ডিয়ানার হ্যানোভার কলেজে পড়াশোনা করেন এবং সেখানে তিনি সিগমা চাই ফ্র্যাটার্নিটিতে যোগ দেন। ১৯৮৩ সালে তিনি মঞ্চ ও ইংরেজি সাহিত্যে স্নাতক সম্পন্ন করেন। হ্যানোভারে পড়াকালীন তার বন্ধু ছিলেন মাইক পেন্স, যিনি পরবর্তী কালে মার্কিন যুক্তরাষ্ট্রের উপ-রাষ্ট্রপতির দায়িত্ব পালন করেন।
সৌদি আরবের ভূগোল
বাহ্যিক সীমানা
সৌদি আরবের সামুদ্রিক দাবির মধ্যে এর উপকূল বরাবর একটি ১২ নটিক্যাল মাইল (২২ কিমি) আঞ্চলিক সীমা অন্তর্ভুক্ত রয়েছে। ১২ নটিক্যাল মাইল (২২ কিমি) সীমা ছাড়াও দেশটি অনেক ছোট ছোট দ্বীপপুঞ্জের পাশাপাশি কিছু সমুদ্র সৈকত এবং অন্তর্ভূমিরও দাবি করে।
আইএনএস কুড়শুড়া (এস২০)
বিবরণ
ডুবোজাহাজটিতে তিনটি শ্যাফ্ট রয়েছে, যার প্রত্যেকটিতে ছয়-ব্লেডের প্রোপেলার রয়েছে। এটি তিনটি কোলমনা ২ডি৪২এম ডিজেল ইঞ্জিন দ্বারা চালিত হয়, প্রতিটি ২,০০০ অশ্বশক্তি (১,৫০০ কিলোওয়াট) উৎপাদন করে।
হিন্দুধর্মে নদনদী
যমুনা
যমুনা বা যোমী হল যমুনা নদীর মূর্তি। তাকে দেবতা সূর্য ও দেবী সরণ্যুর কন্যা বলে বর্ণনা করা হয়েছে। তিনি জীবনের দেবী, এবং তার যমজ যম। তার অন্যান্য ভাইবোনদের মধ্যে রয়েছে তপতী। পরবর্তী গ্রন্থে তিনি কালিন্দী নামে পরিচিত। ভাগবত পুরাণে, খাল সেচের সাথে সম্পর্কিত কিংবদন্তীতে, দেবতা বলরাম একবার যমুনা নদীতে কিছু মহিলার সাথে খেলা করতে চেয়েছিলেন। যখন তিনি দেবী যমুনাকে তার কাছে আসার জন্য ইশারা করলেন, তিনি তার পাড় থেকে সরে যেতে অস্বীকার করলেন। তাই, বলরাম তার লাঙ্গল ব্যবহার করেছিলেন এবং নদী দেবীকে জোর করে টেনে নিয়ে গিয়েছিলেন বাগানে যেখানে তিনি দাঁড়িয়েছিলেন।
জো উইন্টার
সাহিত্যকর্ম
জো উইন্টার ১৯৬২ খ্রিষ্টাব্দে কবিতা লিখতে শুরু করেন। ১৯৭২ খ্রিষ্টাব্দে তার লেখা এ মিরাকল কাব্যগ্রন্থটি প্রকাশিত হয়। কবিতা ছাড়াও তিনি সাহিত্য বিষয়ক নিবন্ধ এবং প্রবন্ধ‌‌‌‍ রচনা করেছেন। তিনি এগারো পর্বের একটি কাব্যগ্রন্থ, একটি আত্নজীবনী এবং স্কুলের বাচ্চাদের জন্য একটি কবিতার বই সম্পূর্ণ করেছেন। ১৯৯৪ খ্রিষ্টাব্দে ভারতে আগমনের পর তিনি হিন্দি গান গ্রন্থটি প্রকাশ করেন। পরবর্তী বৎসর তিনি প্রকাশ করেন নাইট আউট, মেডিটেশান এবং বার্থ অব স্প্রিং। একই বৎসর পেইজ টর্ন আউট ফ্রম এ ডায়েরী প্রচ্ছদনামে একটি কাব্যগ্রন্থ প্রকাশ করেন। ১৯৯৬ খ্রিষ্টাব্দে প্রকাশিত হয় দি গ্রীণ বক্স। আরেকটি কবিতা সংকলন ১৯৮৪ প্রকাশিত হয় ১৯৯৭ খ্রিষ্টাব্দে। তিনি সাহিত্য বিষয়ক কিছু প্রবন্ধ-নিবন্ধের একটি সংকলন প্রকাশ করেন ১৯৯৬ খ্রিষ্টাব্দে যার প্রচ্ছদনাম ইন ডিফেন্স পৌয়েট্রি। ২০০০-এ প্রকাশিত হয় প্রবন্ধ গ্রন্থ টু ডু উইথ ফ্রিডম।
ক্যালকাটা পৌয়েমস্‌
কোলকাতায় অবস্থানকালে তিনি বেশ কিছু কবিতা রচনা করেন যা "ক্যালকাটা পৌয়েমস্‌" নামে আখ্যায়িত। এগুলো গেস্ট এন্ড হোস্ট প্রচ্ছদনামে প্রকাশিত হয়েছে কোলকাতা থেকেই।
ইওনিত নামান
জীবনী
তার কবিতা, প্রবন্ধ, সমালোচনা এবং নিবন্ধগুলি ইজরায়েলের অনেক শীর্ষস্থানীয় জার্নাল এবং প্রকাশনায় প্রকাশিত হয়েছে, যার মধ্যে রয়েছে হেলিকন, ইটন ৭৭, থিওরি অ্যান্ড সমালোচনা এবং গ্রান্টা।
কেনিয়া-কাতার সম্পর্ক
উন্নয়নমূলক সহযোগিতা
মোম্বাসা থেকে দোহা পর্যন্ত সরাসরি জাহাজপথ রয়েছে। এছাড়া নাইরোবি থেকে দোহা পর্যন্ত সরাসরি আকাশপথে যাওয়া যায়। কাতার এয়ারওয়েজ দোহা থেকে সরাসরি কেনিয়ার দ্বিতীয় বৃহত্তম শহর মোম্বাসায় ফ্লাইট চালু করার ব্যাপারে আগ্রহ প্রকাশ করেছে।
বাণিজ্য
কাতারে রপ্তানিকৃত কেনিয়ার প্রধান পণ্য হল: অপ্রক্রিয়াজাত কৃষিদ্রব্য।
মোহাম্মদ মোহর আলী
কর্মজীবন
মো. মোহর আলী চাকরি করতেন পাকিস্তান সেনাবাহিনীর অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে তিনি নিজ এলাকায় যান। পরে ৭ নম্বর সেক্টরে যুদ্ধ করেন।
গুনাহ
কবিরা(বড়) গুনাহসমূহ
কবিরা গুনাহের নির্দিষ্ট কোনো সংখ্যা নেই। নিচের কাজগুলোকে সাধারণত কবিরা গুনাহের অন্তর্ভুক্ত করা হয় - কবিরা গুনাহ মানুষকে জাহান্নামের দিকে নিয়ে যায়। কেউ যদি তাওবা ব্যতীত কবিরা গুনাহ নিয়ে মৃত্যুবরণ করে তবে সে কৃত গুনাহের জন্য কিয়ামতের দিন যন্ত্রণাদায়ক শস্তির সম্মুখীন হবে।
ফুল্লরা
লোকবিশ্বাস অনুসারে, ফুল্লরায় সতীর নিচের( LOWER) ঠোঁটটি পড়েছিল। এই মন্দিরে কোনও বিগ্রহ নেই। সিন্দুরচর্চিত কচ্ছপাকৃতি শিলাখণ্ডই দেবীর প্রতিভূ। এই মন্দিরের পাশে একটি বিরাট পুকুর আছে। কিংবদন্তি অনুসারে, রামের দুর্গাপূজার সময় হনুমান এই পুকুর থেকেই ১০৮টি পদ্ম সংগ্রহ করেছিলেন। ফুল্লরা ভারতের ৫১টি শক্তিপীঠের অন্যতম বলে কথিত আছে।
ইতিহাস
সুলতান মাহমুদ গজনভি র ভারত আক্রমণের সময় একদল বেদানুসারী ব্রাহ্মণ মিথিলা মতান্তরে কনৌজ থেকে বিতারিত হয়ে বঙ্গদেশের বর্মণরাজ হরি বর্মার কাছে আশ্রয় লাভ করেন। তাঁদের কয়েকজনকে দেবী ফুল্লরার পুজোর জন্য নিজের জন্মভূমি সিদ্ধলগ্রাম বা শিতলগ্রামে নিয়ে আসেন বর্মণ রাজের মহা সন্ধি বিগ্রহিক ভবদেব ভট্ট। যাতায়াত-সহ অন্যান্য অসুবিধার জন্য একসময় ওই পুজারীরা ফুল্লরা মন্দির সংলগ্ন বাকুল, ফুলিয়ানগর, অট্টহাস প্রভৃতি জনপদগুলিতে বসতি স্থাপন করে। পরবর্তীকালে ওই বাহ্মণ বংশেরই দীনমণি মিশ্র বাহাদুর বর্মণ রাজা হন। ফুল্লরা মন্দিরের অদূরে দিনমণির রাজধানী গড়ে ওঠে। ফুল্লরা দেবীর মন্দির প্রথম প্রতিষ্ঠা করেন কৃষ্ণানন্দ গিরি। জানা যায়, একসময় মন্দিরের চূড়ায় স্বর্ণকলস শোভা পেত। প্রচলিত রীতি অনুযায়ী অন্যান্য পীঠের মতো এখানেও বিশ্বেশ ভৌরব শিবের মন্দির। বর্তমান মন্দিরটি নির্মাণ করিয়েছিলেন যাদবলাল বন্দ্যোপাধ্যায়।
মহেঞ্জো দারো (চলচ্চিত্র)
চলচ্চিত্র নির্মাণের স্থান
এই চলচ্চিত্রটি গুজরাতের ভূজ মহারাষ্ট্রর থানে ও জব্বলপুরের বিভিন্ন স্থানে দৃশ্য ধারণ করা হয়েছে। এছাড়া চলচ্চিত্রটি ঐতিহাসিক পটভূমিকায় নির্মাণ করা হয়েছে ফলে এর ভিজুয়াল এফেক্ট করা হয়েছে উচ্চমানের।
বিদেশ
মহেঞ্জো দারো প্রথম ১০ দিনে ভারত ছাড়া অন্যান্য দেশে ৩.৯ মিলিয়ন ডলার ($) আয় করেছে। শুধুমাত্র উত্তর আমেরিকাতেই মহেঞ্জো দারো আয় করেছে ৯৯১,২৩৯ ডলার ($)।
রোয়াংছড়ি থানা
প্রশাসনিক এলাকাসমূহ
রোয়াংছড়ি উপজেলার ৪টি ইউনিয়নের প্রশাসনিক কার্যক্রম রোয়াংছড়ি থানার আওতাধীন।
কোশল রাজ্য
মৌর্য যুগ পরবর্তী
থাম্ব|সম্মুখঃ অযোধ্যা হতে মুদ্রিত কোশলের শাসক মুলাদেবের সময়কার মুদ্রা। মুলাদেবস, বাম দিকে মুখ করে বসা হাতি। পশ্চাতঃ পুষ্পস্তবক, প্রতীকের উপরে, সাপের নিচে।|alt= থাম্ব|রাজা আর্যমিত্রের সময়ে অযোধ্যা হতে মুদ্রিত কোশল মুদ্রা। সম্মুখঃ একটি ময়ূর, ডানপাশের গাছের সাথে দণ্ডায়মান। পশ্চাতঃ আয়ামিতস, বামে দিকে একটি স্তম্ভের দিকে মুখ করে একটি কুজযুক্ত ষাঁড় দাঁড়ানো।|alt= মৌর্য্য রাজবংশের রাজত্ব শেষে বেশ কয়েকজন রাজা কোশল রাজ্য শাসন করেছিলেন। অযোধ্যা হতে মুদ্রিত চতুর্ভুজ আকৃতির তামার মুদ্রায় অঙ্কিত নাম হতে এসকল রাজাদের নাম জানা যায়। এরমধ্যে দেব রাজবংশের মুলাদেব, বায়ুদেব, বিশাখাদেব, ধনদেব, নরদত্ত, জ্যেষ্ঠদত্ত ও শিবদত্তের নাম উল্লেখযোগ্য। তবে এই মুদ্রায় প্রকাশিত মুলাদেব, শুঙ্গ সম্রাজ্যের শাসক বসুমিত্রের হন্তারক মুলাদেব একই ব্যক্তি হওয়ার বিষয়টি জানা যায়নি।
আদালতি ভাষাবিজ্ঞান
ভাষাবিজ্ঞানী ইয়ান সোয়ার্তিক ১৯৬৮ সালে প্রথমবারের মত আদালতি ভাষাবিজ্ঞান বা forensic linguistics পরিভাষাটি ব্যবহার করেন।
বর্ধমানের যুদ্ধ (১৭৪৭)
নবাব অবরুদ্ধ
যখন শরফুন্নেসা আলীবর্দীর মূল বাহিনীর নিকটে পৌঁছেন, ততক্ষণে মারাঠা সৈন্যরা নবাবের বাহিনীকে চতুর্দিক থেকে ঘিরে ফেলে। কিন্তু মারাঠা সৈন্যরা সংখ্যায় নবাবের সৈন্যদের চারগুণ হওয়া সত্ত্বেও নবাবের সৈন্যদেরকে সরাসরি আক্রমণ করার সাহস পায় নি। মুসাইব খানের নেতৃত্বে নবাবের সৈন্যদের সাহসিকতা মারাঠা সৈন্যদের আত্মবিশ্বাসে চিড় ধরিয়েছিল । এজন্য তারা আলীবর্দীর বাহিনীকে সরাসরি আক্রমণ না করে অবরোধ করে রাখে। তারা নবাবের সৈন্যদের চতুর্দিকে পরিখা খনন করে নিজেদেরকে নিরাপদ অবস্থানে রাখে। এদিকে অবরুদ্ধ হয়ে পড়ায় নবাবের সৈন্যদের রসদ সরবরাহ প্রায় বন্ধ হয়ে যায়, ফলে তারা ক্রমেই অনাহারে ভুগতে থাকে ।
জামিয়া ইসলামিয়া আরাবিয়া উমেদনগর
জামিয়া ইসলামিয়া আরাবিয়া উমেদনগর সংক্ষেপে উমেদনগর মাদ্রাসা সিলেটের হবিগঞ্জ জেলা সদরে অবস্থিত একটি কওমি মাদ্রাসা। হুসাইন আহমদ মাদানির ইঙ্গিতে ১৯৫৮ সালে দারুল উলুম দেওবন্দের আদলে এ মাদ্রাসা প্রতিষ্ঠা করা হয়। প্রতিষ্ঠাকালীন মাদ্রাসার অধ্যক্ষ ছিলেন মিসবাহুজ্জামান এবং প্রতিষ্ঠাকালীন প্রধান পৃষ্ঠপোষক ছিলেন আব্দুল মতিন চৌধুরী শায়খে ফুলবাড়ী। তাফাজ্জুল হক হবিগঞ্জীর সময়ে মাদ্রাসাটির ব্যাপক উন্নতি হয়। ২০২০ সালে মাদ্রাসার ছাত্রসংখ্যা ৫০০ জন।
ইতিহাস
ভারতের হুসাইন আহমদ মাদানির অনুপ্রেরণা ও ইঙ্গিতে ১৯৫৮ সালে হবিগঞ্জের খোয়াই নদীর তীরে এই মাদ্রাসাটি প্রতিষ্ঠা করা হয়। প্রতিষ্ঠাকালীন মুহতামিম হিসেবে দায়িত্ব পালন করেন মিসবাহুজ্জামান। তারপর দায়িত্ব গ্রহণ করেন মাওলানা শরিফ উদ্দিন। প্রতিষ্ঠাকালে মাওলানা সুলাইমান, ফজলুল করীম মুনশী, আব্দুল কাদির ও ইউনুস আহমদ, মাওলানা শরীফউদ্দিন, আব্দুল মতিন চৌধুরী প্রমুখ ব্যক্তিবর্গ এর সাথে ওতপ্রোতভাবে জড়িত ছিলেন। ১৯৭৫ সালে এর পরিচালনার দায়িত্ব গ্রহণ করেন তাফাজ্জুল হক হবিগঞ্জী। তার সময়ে আসআদ মাদানি, আবদুল্লাহ দরখাস্তি, আরশাদ মাদানি, আসজাদ মাদানি, আব্দুল হক আজমি, আবু উমর ইয়াকুবী সহ প্রমুখ আন্তর্জাতিক ইসলামি পণ্ডিত মাদ্রাসা পরিদর্শনে আসেন। ২০২০ সালে তাফাজ্জুল হক হবিগঞ্জীর মৃত্যুর পর মাসরুরুল হক মাদ্রাসার দায়িত্বরত আছেন।
ইগা সিওনতেক
ইগা নাতালিয়া সিওনতেক (ইংরেজি:Iga Natalia Świątek) (জন্ম ৩১ মে ২০০১) একজন পোলিশ পেশাদার টেনিস খেলোয়াড়। তিনি বর্তমানে ওমেন্স টেনিস অ্যাসোসিয়েশন (ডব্লিউটিএ) -এর মহিলাদের একক র‌্যাঙ্কিং-এ ১ নম্বরে অবস্থান করছেন ৷  সিওনতেক তিনবার গ্র্যান্ড স্ল্যাম একক শিরোপা জিতেছেন। তিনি ২০২০,২০২২ ও ২০২৩ সালে ফ্রেঞ্চ ওপেন এবং ২০২২ সালে ইউএস ওপেন জিতেছেন। তিনি পোল্যান্ডের প্রতিনিধিত্বকারী প্রথম খেলোয়াড় হিসেবে একটি বড় একক শিরোপা জেতেন। তিনি এপর্যন্ত মোট ১৩ টি  ডব্লিউ টি এ ট্যুর -স্তরের শিরোপা জিতেছেন।
ফ্রেঞ্চ ডিউক
আকার
ফ্রেঞ্চ ডিউক এর প্রসারিত অবস্থায় ডানার আকার ৭৫-৯০মিলিমিটার দৈর্ঘ্যের হয়।
ইগা সিওনতেক
২০২০ সালে ফ্রেঞ্চ ওপেন টাইটেল চলাকালীন, সিওনতেক কোনো একক ম্যাচে পাঁচটির বেশি গেম হারেননি। ইতালিয়ান ওপেন জেতার পর, ২০২১ সালের মে মাসে তিনি প্রথমবারের মতো ডব্লিউ টি এ র‌্যাঙ্কিংয়ের শীর্ষ দশে প্রবেশ করেন। ২০২২ সালে পরপর কাতার এবং ইন্ডিয়ান ওয়েলস-  দুইটি ডব্লিউ টি এ ১০০০ শিরোপা জেতার পর,  ২০২২ সালের ২১ মার্চ  সিওনতেক ক্যারিয়ার সেরা র‌্যাঙ্কিং- ২ নম্বরে পৌঁছান। সাবেক বিশ্ব ১ নম্বর খেলোয়াড় অ্যাশলে বার্টির অবসরের পর, ৪ এপ্রিল ২০২২-এ তিনি  র‌্যাঙ্কিং-এর শীর্ষস্থান অর্জন করেন। এছাড়াও তিনি মিয়ামিতে আরেকটি ডব্লিউ টি এ ১০০০ শিরোপা এবং চতুর্থ মহিলা হিসেবে সানশাইন ডাবল জিতেছেন। এই সময়ের মধ্যে, সিওনতেক ৩৭-ম্যাচ অপরাজিত থাকার কীর্তি অর্জন করেন, যা ২১ শতকের ডব্লিউ টি এ ট্যুরে দীর্ঘতম।
ফ্রেঞ্চ ডিউক
বিস্তার
ভারতএ (পশ্চিমবঙ্গ, সিকিম, আসাম, অরুণাচল প্রদেশ , মনিপুর, মেঘালয়, নাগাল্যান্ড), এছাড়া নেপাল , ভুটান, মায়ানমার এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পূজা ধান্ডা
ব্যক্তিগত এবং কর্মজীবন
পূজা ধান্ডা হরিয়ানার হিসার জেলার বুদানা গ্রামের হিন্দু জাট পরিবারে জন্মগ্রহণ করেন। । পূজা মাহাবের স্টেডিয়ামে জুডো খেলোয়াড় হিসেবে শুরু করেন কিন্তু ২০০৯ সালে কুস্তিতে চলে যান। ২০১৩ সালে জাতীয় চ্যাম্পিয়নশিপে আত্মপ্রকাশের পর তিনি ফাইনালে ববিতা ফোগ্যাটকে পরাজিত করেন এবং ২০১৭ সালের মধ্যে চারটি চারটি জাতীয় চ্যাম্পিয়নশিপ জিতে নেন। প্রো রেসলিং লীগে, তিনি বিশ্ব ও অলিম্পিক চ্যাম্পিয়ন যুক্তরাষ্ট্রের হেলেন মারুলিসকে দুই দুইবার হারিয়ে দেন, বিশ্ব চ্যাম্পিয়নশিপের রৌপ্য পদক এবং অলিম্পিকের ব্রোঞ্জ মেডেলিস্ট নাইজেরিয়ার ওডুনায় অ্যাডেকুওরোয়কে এবং বিশ্ব চ্যাম্পিয়নশিপ রৌপ্য পদক বিজয়ী মারওয়া আমরিকে হারান।